Атэнскі ўнівэрсытэт

**Атэнскі нацыянальны ўнівэрсытэт імя Кападыстрыі** (Εθνικό και Καποδιετριακο ΠΑνεπιστήμιο Αθηνών). часта называецца проста **Атэнскі ўнівэрсытэт** — найстарэйшы з ВНУ Грэцыі, заснаваны ў 1837 годзе. Цяпер зьяўляецца другой паводле велічыні вышэйшай навучальнай установай пасьля Ўнівэрсытэту Арыстоцеля ў Тэсалёніках.

## Гісторыя

Атэнскі ўнівэрсытэт быў заснаваны 3 траўня 1837 году і разьмешчаны ў сядзібе архітэктара Стамаціса Клеанціса. Ён стаў першым з унівэрсытэтаў ня толькі ў Грэцыі, але і на Балканах і ва ўсім усходня-міжземнаморскім рэгіёне і меў 4 факультэты: тэалёгіі, права, мэдыцыны і мастацтваў (уключаў прыкладныя навукі і матэматыку). 120 студэнтам выкладалі 33 прафэсары.

Перад тым, як унівэрсытэт атрымаў сваю сучасную назву ў гонар першага прэзыдэнта Грэцыі Іаана Кападыстрыя, ён быў вядомы пад назвай Отана — паводле імя першага караля Отана Баварскага. У лістападзе 1841 году заняткі былі перанесеныя ў новы, толькі што пабудаваны корпус. Праект збудаваньня выканаў дацкі архітэктар Тэафіл фон Гансэн — вядомы таксама як аўтар Атэнскай трылёгіі, якую акрамя ўнівэрсытэту складаюць Нацыянальная бібліятэка Грэцыі і Нацыянальная акадэмія.

Адна з асноўных зьменаў у структуры ўнівэрсытэту адбылася ў 1904 годзе, калі факультэт мастацтваў быў падзелены на два факультэты — мастацтваў і факультэт навук. Апошні ўключаў катэдры матэматыкі і фізыкі, а таксама школу фармацыі. У 1919 годзе была створаная катэдра хіміі, а школа фармацыі была пераназваная ў катэдру фармацыі.

У пэрыяд паміж 1895 і 1911 гг. унівэрсытэт штогод прымаў у сярэднім тысячу студэнтаў. Пасьля заканчэньня Першай сусьветнай вайны колькасьць новых студэнтаў упершыню дасягнула 2 000. Такім чынам, зьявілася неабходнасьць увесьці ўступныя экзамэны, і пачынаючы з 1927—1928 навучальнага году экзамэны былі ўведзеныя на ўсіх факультэтах. З 1954 году па просьбе ўнівэрсытэту колькасьць студэнтаў вызначалася квотамі Міністэрства адукацыі і рэлігіі Грэцыі.

## Структура ўнівэрсытэту

### Інстытут тэалёгіі
* Факультэт тэалёгіі
* Факультэт сацыяльнай тэалёгіі

### Інстытут філязофіі
* Факультэт філязофіі, пэдагогікі і псыхалёгіі
* Факультэт гісторыі і археалёгіі
* Факультэт філязофіі
* Факультэт ангельскай філязофіі
* Факультэт францускай філязофіі
* Факультэт нямецкай філязофіі
* Факультэт італа-гішпанскай філязофіі
* Факультэт турэцкай філязофіі
* Факультэт тэатральных мастацтваў
* Факультэт музычных мастацтваў
* Факультэт славянскай філязофіі

### Мэдыцынскі інстытут
* Мэдыцынскі факультэт
* Стаматалягічны факультэт
* Фармацэўтычны факультэт
* Факультэт сястрынскай справы

### Інстытут права, эканомікі і палітычных навук
* Факультэт права
* Факультэт эканамічных навук
* Факультэт палітычных навук і дзяржаўнага кіраваньня

### Інстытут натуральных навук
* Факультэт фізыкі
* Факультэт біялёгіі
* Факультэт геалёгіі
* Факультэт хіміі
* Факультэт матэматыкі
* Факультэт інфарматыкі і тэлекамунікацыяў

### Незалежныя факультэты
* Факультэт фізвыхаваньня
* Факультэт пачатковай адукацыі
* Факультэт камунікацыяў і мас-мэдыя
* Факультэт філязофіі і гісторыі навукі

## Вядомыя выпускнікі
* Каралас Папульяс

## Вонкавыя спасылкі
* Гісторыя Атэнскага ўнівэрсітэту

Катэгорыя:Атэнскі ўнівэрсытэт
Катэгорыя:Атэны
Катэгорыя:Адукацыя ў Грэцыі